ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660030094
ขอให้ตรวจสอบและแก้ไขปัญหาการทิ้งเศษอาหารลงท่อระบายน้ำ ของร้านจำหน่ายลูกชิ้นทอด หมูยอทอด (ไม่มีชื่อร้าน) บริเวณ ซอยศูนย์วิจัย 14 ถนนเพชรบุรี แขวงบางกะปิ เขตห้วยขวาง กรุงเทพมหานคร จุดสังเกต หน้าปากซอยฯ ใกล้กับสถานีดับเพลิง บางกะปิ และเชิงสะพานเอกมัย เมื่อเดินเข้าซอยฯ มาประมาณ 5 เมตร จะพบร้านค้าดังกล่าว ติดกับอาคาร 2 ชั้น ของบริษัทจำหน่ายอุปกรณ์ออกกำลังกาย (ไม่ทราบชื่อ) และติดกับร้านสะดวกซื้อเซเว่นอีเลฟเว่น (ไม่ทราบสาขาแน่ชัด) เนื่องจากผู้ร้องแจ้งว่าบริเวณดังกล่าวมีร้านจำหน่ายลูกชิ้นทอด หมูยอทอด (ไม่มีชื่อร้าน) บนรถเข็นเคลื่อนที่ มีการวางกรวยเพื่อทิ้งเศษอาหารและน้ำมันที่ใช้แล้วลงท่อระบายน้ำ ส่งผลให้ท่อระบายน้ำอุดตัน เมื่อถึงช่วงหน้าฝนทำให้เกิดน้ำท่วม ทำให้ผู้ร้องและประชาชนที่อาศัยในพื้นที่ดังกล่าวได้รับความเดือดร้อนเป็นอย่างมาก ผู้จำหน่ายเป็นบุคคลเพศหญิง (ไม่ทราบชื่อ-นามสกุล) อายุประมาณ 50 ปี ส่วนสูงประมาณ 160 เซนติเมตร น้ำหนักประมาณ 60 กิโลเมตร รูปร่างสมส่วน สีผิวคล้ำ แต่ไม่ดำมาก มักจะสวมหมวกใบใหญ่ โดยจะจำหน่ายวันจันทร์-วันศุกร์ ตั้งแต่เวลาประมาณ 06.00-13.00 น. ประสบปัญหามาเป็นระยะเวลา 1 ปี ประกอบกับผู้ร้องแจ้งว่าแม่ค้าคนดังกล่าวหน้าตาค่อนข้างดุ จึงไม่กล้าเข้าไปตักเตือนด้วยตนเอง จึงประสงค์ให้หน่วยงานที่เกี่ยวข้องลงพื้นที่ตรวจสอบและแก้ไขปัญหาดังกล่าว เพื่อบรรเทาความเดือดร้อนให้แก่ผู้ร้องและประชาชนที่อาศัยอยู่ในพื้นที่ต่อไป (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata